**Perttu Kiesilä** (s. 31. toukokuuta 1998 Mäntyharju) on suomalainen jääkiekkoilija, joka pelaa Mestis-joukkue Savonlinnan Pallokerhossa lainalla SM-liigajoukkue Mikkelin Jukureista. Hän on pelipaikaltaan keskushyökkääjä. Kiesilä laukoo oikealta.

Ura
---

### Seuraura

Kiesilä on Mikkelin Jukureiden kasvatti. Hän toimi kaudella 2013–2014 seuran C-nuorten varakapteenina. Kiesilä muutti kauden jälkeen yhdessä kaksoisveljensä Pyryn kanssa Mäntyharjusta Mikkeliin. Kaudella 2014–2015 hän toimi Jukureiden B-nuorten varakapteenina. Kaudella 2015–2016 Kiesilä toimi joukkueen kapteenina. Hän oli Jukureiden paras pistemies ja maalintekijä sekä B-nuorten Mestiskarsinnoissa tehoilla 11+11=22 että B-nuorten Mestiksessä tehoilla 21+21=42, joilla Kiesilä sijoittui koko sarjan maalipörssissä toiseksi ja pistepörssissä kolmanneksi. Kaudella 2016–2017 hän oli B-nuorten Mestiskarsinnoissa Jukureiden paras pistemies ja maalintekijä tehoilla 10+34=44.

Kaudella 2017–2018 Kiesilä nousi Jukureiden A-nuorten varakapteeniksi. Hän oli tehoilla 12+19=31 joukkueen paras syöttäjä ja Kiesilä jakoi joukkueen sisäisen pistepörssin voiton Jani Nurkkalan kanssa. Kaudella 2018–2019 hän oli Jukureiden kolmanneksi paras pistemies tehoilla 11+26=37. Kaudella 2019–2020 Kiesilä pelasi joukkueessa yli-ikäisenä ja nousi Jukureiden kapteeniksi.

Helmikuussa 2020 Kiesilä teki Jukureiden kanssa 2+1-vuotisen SM-liigasopimuksen. Hän teki liigadebyyttinsä kauden 2020–2021 kolmannella kierroksella 9. lokakuuta 2020 vieraissa Tampereen Ilvestä vastaan. Kiesilä merkittiin Jukureiden kolmossentteriksi laidoilleen Julius Vähätalo ja Heikki Huttunen. Hän sai ottelussa jääaikaa 11.19 minuuttia ja Kiesilän ketjulle merkittiin teholukema +1 Jukureiden ainoasta maalista 5–1-tappioon päättyneessä ottelussa. Myöhemmin samassa kuussa Jukurit lainasi hänet kuukauden loppuun asti kestävällä, neljä ottelua kattavalla sopimuksella Mestis-joukkue Savonlinnan Pallokerhoon, jossa Kiesilä pelasi taas kaksi ottelua marraskuussa. Kiesilä pelasi Jukureissa alkukaudella kaikkiaan 15 ottelua tehden kaksi syöttöpistettä, kunnes helmikuun 2021 lopulla seura lainasi hänet loppukaudeksi Mestis-joukkue Imatran Ketterään, jolla oli tarve paikata mm. Santeri Suomalaisen loukkaantumisen jättämää aukkoa. Kiesilä voitti kauden päätteeksi Mestiksen mestaruuden.

Alkukaudella 2021–2022 Kiesilä pelasi Jukureissa kaksi ottelua, kunnes lokakuussa 2021 seura lainasi hänet toistaiseksi voimassa olevalla sopimuksella SaPKon Mestis-joukkueeseen. Tammikuussa 2022 Kiesilän lainasopimusta seuran kanssa jatkettiin kuukauden loppuun. Lopulta hän jatkoi SaPKossa kauden loppuun. Kiesilä pelasi Jukureissa kauden aikana kolme runkosarjaottelua.

Pelityyli
---------

Jukureiden entisen urheilutoimenjohtaja Jukka Holtarin mukaan Kiesilällä on toimivat hoksottimet, ja hän ymmärtää peliä ja ennakoi pelitilanteita hyvin. Kiesilää Jukureiden A-nuorissa SM-liigajoukkueessa valmentaneen Marko Kauppisen mukaan hän on luotettava ja monipuolinen pelaaja, jonka iso vahvuus on pelipää. Kauppisen mukaan Kiesilä ymmärtää peliä tosi hyvin ja hänestä kasvoi johtaja joukkueeseensa (Jukureiden A-nuoret).

Kiesilän aiemmin seuran Ketterän urheilutoimenjohtaja Turkka Partasen mukaan hän on tunnollinen kahden suunnan sentteri.

Muuta
-----

Kiesilä valmistui ylioppilaaksi Mikkelin lukiosta keväällä 2017. Hän harrasti lapsena Mäntyharjussa myös sählyä, jalkapalloa ja lentopalloa. Kiesilän perheeseen kuuluu isosisko Jenna ja kaksoisveli Pyry.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Jukurit | A-SM | 17 | 4 | 5 | 9 | 6 | – | – | – | – | – |
| 2017–2018 | Jukurit | A-SM | 44 | 12 | 19 | 31 | 65 | – | – | – | – | – |
| 2018–2019 | Jukurit | A-SM | 47 | 11 | 26 | 37 | 61 | 5 | 0 | 3 | 3 | 2 |
| 2019–2020 | Jukurit | A-SM | 51 | 9 | 19 | 28 | 64 | 3 | 2 | 1 | 3 | 0 |
| 2020–2021 | Jukurit | SM-liiga | 15 | 0 | 2 | 2 | 8 | – | – | – | – | – |
|  | SaPKo | Mestis | 6 | 1 | 2 | 3 | 0 | – | – | – | – | – |
|  | Ketterä | Mestis | 7 | 0 | 0 | 0 | 0 | 9 | 0 | 2 | 2 | 6 |
| 2021–2022 | Jukurit | SM-liiga | 3 | 0 | 0 | 0 | 0 | – | – | – | – | – |
|  | SaPKo | Mestis | 40 | 5 | 12 | 17 | 10 | – | – | – | – | – |
| 2 kautta | yhteensä | SM-liiga | 18 | 0 | 2 | 2 | 8 | – | – | – | – | – |
| 3 kautta | yhteensä | Mestis | 53 | 6 | 14 | 20 | 10 | 9 | 0 | 2 | 2 | 6 |

Lähteet
-------

* Perttu Kiesilä The Internet Hockey Databasessa (englanniksi)
* Perttu Kiesilä Eurohockey-sivustolla (englanniksi)
* Perttu Kiesilä *Elite Prospects*. Everysport Media Group AB.  (englanniksi)

### Viitteet

1. 1 2 3 4  Laitinen, Lasse: Perttu Kiesilän tähtäin on SM-liigassa – mäntyharjulaislähtöinen kiekkoilija johtaa Jukurien A-nuoria *pitajanuutiset.fi*.  21.10.2019. Mäntyharju:  Kaakon Viestintä Oy. Viitattu 25.7.2020.
2. ↑  Tilastot *liiga.fi*. Jääkiekon SM-liiga Oy. Viitattu 10.10.2020.
3. 1 2 3 4 5  Perttu Kiesilä *Elite Prospects*. Everysport Media Group AB.  (englanniksi)
4. ↑  Elite Prospects - Jukurit U18 *eliteprospects.com*. Everysport Media Group AB. Viitattu 10.10.2020. (englanniksi)
5. ↑  Elite Prospects - U18 Mestis Stats 2015-2016 *eliteprospects.com*. Everysport Media Group AB. Viitattu 10.10.2020. (englanniksi)
6. ↑  Elite Prospects - Jukurit U18 *eliteprospects.com*. Everysport Media Group AB. Viitattu 10.10.2020. (englanniksi)
7. ↑  Elite Prospects - Jukurit U20 *eliteprospects.com*. Everysport Media Group AB. Viitattu 10.10.2020. (englanniksi)
8. ↑  Elite Prospects - Jukurit U20 *eliteprospects.com*. Everysport Media Group AB. Viitattu 10.10.2020. (englanniksi)
9. 1 2  Jukurit sopimukseen kolme nuoren hyökkääjänsä kanssa − Nikkanen jatkaa joukkueessa *Jatkoaika.com*.  7.2.2020. Jatkoaika r.y. Viitattu 10.10.2020.
10. ↑  Kokoonpanot *liiga.fi*.  9.10.2020. Jääkiekon SM-liiga Oy. Viitattu 10.10.2020.
11. ↑  Ottelutilastot *liiga.fi*.  9.10.2020. Jääkiekon SM-liiga Oy. Viitattu 10.10.2020.
12. ↑  Hyökkääjä Perttu Kiesilä lainalle SaPKoon *jukurit.fi*.  20.10.2020. Jukurit HC Oy. Viitattu 28.2.2021.
13. ↑  Lainapelaajia Mikkelistä SaPKoon *sapko.fi*.  26.11.2020. Savonlinnan Pallokerho Oy.  Arkistoitu 28.1.2021. Viitattu 28.2.2021.
14. 1 2  Hyökkäys vahvistuu - Perttu Kiesilä loppukaudeksi Ketterään *kettera.net*.  27.2.2021. Imatran Ketterä Oy. Viitattu 28.2.2021.
15. ↑  Kiesilä ja Randelin loppukaudeksi lainalle Mestikseen *jukurit.fi*.  27.2.2021. Jukurit HC Oy. Viitattu 28.2.2021.
16. ↑  Perttu Kiesilä lainasopimuksella SaPKoon *jukurit.fi*.  1.10.2021. Jukurit HC Oy. Viitattu 5.10.2021.
17. ↑  Peltomäki loppukaudeksi lainalle Jukureihin, Haarti SaiPaan *jukurit.fi*.  4.1.2022. Jukurit HC Oy. Viitattu 27.5.2022.
18. ↑  Keskitalo, Elina: Onnea uusille ylioppilaille — katso kevään 2017 nimet tästä! *lansi-savo.fi*.  18.5.2017. Mäntyharju:  Kaakon Viestintä Oy. Viitattu 25.7.2020.

Jukurit – SM-liiga
6 Nordsäter |
7 Vold Engebråten |
14 Soini |
17 Mäkinen |
18 Sandvik |
19 Häkkilä |
20 Puistola |
23 Nässén |
25 Jormakka |
26 Immonen |
27 Oden |
28 Peltomäki |
32 Hynninen |
34 O. Kovařčík |
36 Ruusu |
40 Korhonen |
54 Piitulainen |
60 Lundgren (**A**) |
61 Pitkänen |
71 Romppanen |
77 Mäkiaho |
87 M. Kovařčík |
88 Huuhtanen |
91 Helenius |
92 Salonen |
95 Batņa |
98 Larsen  

Valmentajat Jokinen – Lydman – Tarvainen – Hyvärinen – Hakkarainen – Forssell – Mäntylä